## Seksyon 124: Aplikasyon Règ federal anrapò ak sa y ap kiltive, rekòlte, anbalaj, ak konsèvasyon pwodui pou moun manje

Seksyon 124. (a) Jan yo itilize mo ki apre yo nan seksyon sa a, yo dwe vle di sa ki apre yo sof si kontèks la pa pèmèt sa:-

''Fèm'', tè yon moun itilize pou travay oswa fè agrikilti sou li, jan yo defini sa nan seksyon 1A.

''Lwa federal'', Lwa sou modènizasyon sekirite alimantè Administrasyon Manje ak Medikaman (FDA) a ki vle di Administrasyon Manje ak Medikaman, Lwa piblik No. 111–353, yo fè chanjman ladan l.

''Règ federal'', règ yo adopte sou baz lwa federal anrapò ak sa yo kiltive, rekòkte, anbalaj, ak konsèvasyon pwodui pou moun manje, jan yo fè konn sa nan 21 Kòd Regleman Federal (C.F.R.) 112, yo fè chanjman ladan l.

''Pwodui'', pwodui jan yo defini l nan 21 C.F.R. 112.3, yo fè chanjman ladan l.

''Fèm yo pwodui manje'', kèlkeswa fèm ki angaje nan kiltive pwodui, fè rekòlt, anbalaj oswa konsève pwodui.

(b) Depatman an ka fè yo aplike règ federal yo nan eta a. Depatman an ka konsilte, kolabore, ak fè akò kowoperasyon ak depatman sante piblik la anrapò ak aplike e suiv lwa federal la.

(c) (1) Depatman an ka antre nan yon fèm kote yo pwodui manje, nan lè ki rezonab, epi enspekte l pou asire l yo respekte règ federal yo, oswa ann amoni ak paragraf (2) a, règ nan eta a ki sanble yo, ki aplike pou pwodui ki pa fè pati pwodui yo defini kòm pwodui ki grandi nan espas ki pwoteje yo, selon 21 C.F.R. 112.3, yo fè chanjman ladan l. Komisè a ka bay règ ki nesesè pou aplike paragraf sa a.

(2) Depatman an ka fè enspeksyon pwodui ki pa reponn ak definisyon pou pwodui ki grandi nan espas ki pwoteje yo, selon 21 C.F.R. 112.3, yo fè chanjman ladan l lan, oswa yon fèm ki pwodui manje ki pa anba règ federal la selon 21 C.F.R. 112.4 ak 112.5, jan yo fè chanjman ladan l, sèlman si responsab fèm ki pwodui manje a mande sa. Yon demann konsa lage fèm ki pwodui manje a ak responsab la nan men otorite yo nan depatman an, jan yo esplike sa nan seksyon sa a.

(3) Apre enspeksyon an, depatman an ka bay yon sètifika enspeksyon ki gen dat ak kote yo te fè enspeksyon an, ak tout lòt enfòmasyon depatman an mande. Depatman an ka kowòdone ak lòt ajans ak òganizasyon eta ak federal pou yo ka fè enspeksyon yo nan menm moman, oswa prèske nan menm moman, nan yon fèm an patikilye.

(d) Depatman an ka bay lòd ki rezonab ki nesesè pou atenn objektif ki nan seksyon sa a, sa gen ladan l men se pa sa sèlman, mete anbago, detwi, mete an karantèn oswa mete pwodui yo sou mache a. Komisè a ka bay règ ki nesesè pou aplike souseksyon sa a.

(e) Responsab yon fèm ki pwodui manje dwe kenbe dosye lwa federal la mande ak règ yo te adopte sou baz lwa sa a, epi mete dosye yo disponib pou depatman an si yo mande sa.

*[Chapit 128A aplikab jiska 31 jiyè 2021. Aboli selon lwa 2011, 194, atik 39. Gade lwa 2011, 194, atik 112 yo fè chanjman ladan l selon lwa 2014, 165, atik 192; lwa 2016, 176, atik 12B; lwa 2017, 56, atik 14; lwa 2018, 159, atik 14; lwa 2019, 47, atik 14; lwa 2020, 1, atik 14; ak lwa 2020, 106, atik 14.]*